Moje Erasmus+ iskustvo u Munsteru

Početak rujna 2021. godine obilježio je jedno jako novo i nevjerojatno iskustvo u mom životu, nešto što do sada nisam nikada doživjela. Riječ je, naime, o mom 15-osatnom putovanju u Njemačku zahvaljujući Erasmus+ programu gdje sam naučila i stekla mnogo novih vještina i pogleda na svijet i umjetnost. Nešto što me se najviše dojmilo je zapravo bila razlika u kulturi toga grada i Zagreba, poput dva različita svijeta. S obzirom da je Munster ipak daleko od nas sjeverno, blizu granice s Nizozemskom velike razlike u samom načinu života su se mogle i očekivati. Već prvi dan koji smo proveli u tom gradu bio je pun razgledavanja i upijanja ljepote sjeverno europske/nizozemske arhitekture. Posvuda raštrkane skulpture, instalacije, jureći bicikli po ulicama i zeleni parkovi zauvijek će mi ostati u sjećanju kao jedno jedinstveno i novo iskustvo. To putovanje mi je također pružilo priliku da upoznam nove ljude s istim interesima što nam je svima pružilo mogućnost međusobnog raspravljanja i dijeljenja ideja o umjetničkim djelima, umjetnicima ali i umjetnosti kao takvoj. Sve u svemu, jako mi je drago što sam uspjela uhvatiti i iskoristiti tu priliku koja mi je pružila daljnje shvaćanje svijeta i umjetnosti iz nove, šire perspektive.

Dora Kiš, 4.c